MTÜ BPW Estonia põhikiri
 
1. Üldsätted
1.1. MTÜ BPW Estonia  (edaspidi BPW Estonia) on naisettevõtjate, naisjuhtide ja oma ametialal pädevate naiste 11. novembril 1992. aastal asutatud vabatahtlik ning apoliitiline mittetulundusühing, kes ei taotle kasumit.
1.2. BPW Estonia tegevuse eesmärk on luua ja hoida ühiskonna väärtusi, aidates kaasa ettevõtlike naiste arengule, teadvustades ning edendades muuhulgas naiste ja meeste võrdõiguslikkust, tööhõivet ning lastekaitset.
1.3. BPW Estonia asukoht on Tallinn, Eesti Vabariik.
1.4. BPW Estonia on juriidiline isik, kes paigutab ja kasutab oma rahalisi vahendeid pangaasutustes arveldus- ja teistel kontodel ning kel on omanimelise sümboolikaga atribuudid (pitsat, blanketid jms).
1.5. BPW Estonia vastutab oma kohustuste eest talle kuuluva varaga. BPW Estonia ei vastuta oma liikmete kohustuste eest, nagu ka BPW Estonia liikmed ei vastuta BPW Estonia kohustuste eest.
1.6. BPW Estonia on Rahvusvahelise Äri- ja Ametinaiste Föderatsiooni (Federation of Business and Professional Women – BPW International) liige. 
1.7.  BPW Estonia võib olla ka teiste organisatsioonide liige.
1.8. BPW Estonia juhindub oma tegevuses Eesti Vabariigi seadustest, käesolevast põhikirjast ja rahvusvaheliselt tunnustatud põhimõtetest ning organisatsiooni BPW International põhikirjast ja suundadest.
1.9. BPW Estonia on asutatud määramata ajaks. 
 
2. BPW Estonia ülesanded ja tegevus on:
2.1. BPW Estonia liikmete teadmiste ja oskuste arendamine, süvendamine ning jagamine, selleks parimate võimaluste väljaselgitamine, projektide algatamine ja/või nendes osalemine, koolituste, seminaride ja konverentside ning muude ürituste korraldamine;
2.2. edukate naiste tunnustamine, nende saavutuste ja kordaminekute laialdane tutvustamine avalikkusele;
2.3. naiste koostöö ja üksteisemõistmise süvendamine nii Eestis kui ka rahvusvaheliselt. Naiste julgustamine ühiskondliku vastutuse võtmiseks rahvuslikul ja rahvusvahelisel tasandil; rahvusvaheliste koostööprojektide algatamine ja/või neis osalemine;
2.4. klubiliikumise arendamine, selleks kohalikul, regionaalsel ja rahvusvahelisel tasemel sidemete loomine, hoidmine ja edasi arendamine ning võrgustikutöö edendamine;
2.5. keskkonnahoidliku ja säästva arengu toetamine;
2.6 ühiskonnale suunatud vabatahtliku tegevuse väärtustamine ja arendamine, selleks mitmesuguste tegevuste ja ürituste algatamine, elluviimine ja/või nendes osalemine;

2.7 kodanikuühiskonna edendamine, selles naiste rolli ja tähtsuse teadvustamine, naisi puudutavatel olulistel teemadel arvamuste avaldamine, diskussioonide algatamine ning neis osalemine.
 
3. BPW Estonia struktuur ja liikmeskond. Klubide ja liikmete õigused ning kohustused 
3.1. BPW Estonia on organisatsioon, kel on volikogu, juhatus ja klubid, kes ei ole iseseisvad juriidilised isikud. 
3.2. BPW Estonia liikmed (edaspidi liikmed) jagunevad tegevliikmeteks, auliikmeteks ja välisliikmeteks.
3.2.1. BPW Estonia tegevliikmed on naisettevõtjad, naisjuhid ja oma ametialal pädevad naised.
3.2.2. BPW Estonia auliikmeks võib üldkoosolek valida isiku, kel on BPW Estonia arendamisel erilisi teeneid.
3.2.3. BPW Estonia liikmeks võetakse pärast kuuekuulist liikmekandidaadiaega. Liikmeks astumiseks on vaja kirjalikku avaldust ja BPW Estonia kahe liikme soovitust.  
3.2.4. BPW Estonia välisliikmeks võivad astuda Eestis tegutsevad välismaa või välismaal tegutsevad Eesti ettevõtlikud naised, tehes seda  BPW Estonia liikmeks astumise üldistel alustel ja BPW Estonia juhatuse nõusolekul. 
3.2.5. BPW Estonia liikmekandidaat tasub klubi sisseastumismaksu ja pärast kuuekuulist kandidaadiaja lõppu liikmemaksu kõigi teiste liikmetega võrdsetel alustel. Klubi sisseastumismaksu tasub uus liige pärast seda, kui klubi juhatus on otsustanud ta liikmeks vastu võtta.
3.2.6. BPW Estonia võib luua üleorganisatsioonilisi liikumisi. 
 
3. 3. BPW ESTONIA klubi
3.3.1. Klubi tegutseb BPW Estonia põhikirja ja kodukorra alusel. Klubil on õigus korraldada oma tegevust. Igal klubil on juhatus ja president. Klubi president kuulub BPW Estonia volikogusse. 
3.3.2. Klubi võtab vastu uusi liikmeid ja tutvustab neile BPW Estonia põhikirja ning häid tavasid. Kui klubil on rohkem kui  30 liiget, siis on soovitatav jaguneda. 
3.3.3. BPW Estonia uue klubi võib luua siis, kui seda on asutamas vähemalt viis (5) liiget. 
3.3.4. Uus klubi tuleb registreerida BPW Estonia juhatuses ühe kuu jooksul arvates klubi moodustamisest. Klubi kinnitatakse järgmisel volikogul. Klubi ei ole võimalik registreerida, kui selle liikmed ei ole tasunud sisseastumismaksu. 
3.3.5. Uuel klubil on õigus kasutada kuuekuulist kandidaadiaega. Klubi registreeritakse BPW Estonia klubi kandidaadiks, kui klubi on esitanud vastava avalduse BPW Estonia juhatusele ja kõik tema liikmed on tasunud sisseastumismaksu. Liikmemaksu hakatakse tasuma pärast kandidaadiaja lõppu.
3.3.6. Uue klubi president on kohustatud teavitama BPW Estonia juhatust  klubi  asukohast ja liikmetest ning registreerima klubi liikmed BPW Estonia registris.
3.3.7. Klubi president on kohustatud andma volikogule regulaarselt ülevaadet oma klubi tegevusest.
3.3.8. Klubi liikmed annavad oma panuse BPW Estonia eesmärkide teostamisse. 
3.3.9. Klubi lõpetab tegevuse, kui selle liikmete arv on olnud aasta jooksul alla miinimumi. Klubi juhatus edastab sellekohase kirjaliku teate BPW Estonia juhatusele ning lõpetamisotsuse kinnitab volikogu. Klubi tegevuse lõpetamine eeldab liikmemaksu võlgnevuste puudumist.
3.3.10. Klubid võivad liituda ja jaguneda ning sel kombel moodustada uue klubi, kelle liikmed ei ole kohustatud tasuma sisseastumismaksu.
3.3.11. Klubi saab volikogu otsusega peatada oma tegevuse üheks aastaks. 
 
3. 4. BPW ESTONIA liikmel on õigus:
3.4.1. olla täieõiguslik BPW Estonia liige alates liikme registreerimisest BPW Estonia registris;
3.4.2. võtta osa BPW Estonia tegevusest vastavalt käesolevas põhikirjas nimetatud eesmärkidele ja ülesannetele;
3.4.3. valida ja olla valitud kõikidesse BPW Estonia juhtimisorganitesse ja revisjonikomisjoni;
3.4.4. esitada ettepanekuid ja arupärimisi BPW Estonia tegevuse kohta; 
3.4.5. võtta osa BPW Estonia üritustest;
3.4.
7. peatada mõjuvatel põhjustel kuni üheks aastaks oma tegevuse BPW Estonias, esitades klubi juhatusele sellekohase avalduse. Erandjuhul on võimalik peatada BPW Estonia liikmelisus ka pikemaks ajaks;
3.4.8. liikuda ühest klubist  teise.

 
3. 5. BPW ESTONIA liige on kohustatud:
3.5.1. täitma BPW Estonia põhikirja nõudeid; üldkoosoleku, volikogu ja juhatuse otsuseid; ellu viima BPW Estonia eesmärke ja ülesandeid; järgima BPW Estonia häid tavasid; hoidma ja edendama BPW Estonia mainet, seda millegagi kahjustamata; 

3.5.2. pärast liikmeks vastuvõtmist hakkama tasuma liikmemaksu ja tasuma seda  alati õigeks ajaks; 

3.5.3. viivitamata teada andma BPW Estonia klubi juhatusele oma tegevusala ja/või kontaktandmete muutumisest;
3.5.
5. BPW Estonia liikmed, kes osalevad BPW Estonia nimel käivitunud projektides, on kohustatud aru andma BPW Estonia juhatusele.
3.5.6. BPW Estonia liikme võib klubist välja arvata klubi juhatuse otsuse alusel juhul, kui liikme tegevus on vastuolus BPW Estonia põhikirjaga või kui tal on ühe aasta liikmemaksud maksmata.
 
4. BPW Estonia tulud
4.1. BPW Estonia  majandusaasta algab 1. jaanuaril ja lõpeb 31. detsembril.
4.2. BPW Estonia tulud moodustuvad:
4.2.1. sisseastumismaksudest ja liikmemaksudest;
4.2.2. annetustest;
4.2.3. tulust, mida BPW Estonia saab vastavalt oma eesmärkidele korraldatavatest üritustest;
4.2.4. muust tulust, sealhulgas projektipõhistest taotlustest, mis on vajalikud ühingu põhikirjalise tegevuse arendamiseks.
4.3. BPW Estonia omandis võib olla igasugune vara, mis on vajalik ühingu põhikirjaliste eesmärkide saavutamiseks ja mille omandamine ei ole vastuolus kehtivate seadustega.
4.4. BPW Estonial on õigus:
4.4.1. luua sihtotstarbelisi fonde;
4.4.2. maksta nimelisi stipendiume;
4.4.3. rahastada ideekonkursse ja maksta auhindu;
4.4.4. rahastada uuringuid, arendustöid ja ekspertiise;
4.4.5. korraldada ja rahaliselt toetada rahvusvahelisi, vabariikliku ja piirkondliku tähtsusega nõupidamisi, näitusi jms üritusi; 
4.4.6. luua toimkondi. 
 
5. BPW Estonia juhtimine
5.1. BPW Estonia kõrgeim organ on liikmete üldkoosolek. 
5.1.1. Korralise üldkoosoleku kutsub juhatus kokku kord aastas. BPW Estonia liikmetele teatatakse üldkoosoleku kokkukutsumisest kodulehe ja siselisti kaudu vähemalt 7 päeva kuu enne koosolekut. 
5.1.2. Erakorraline üldkoosolek kutsutakse kokku juhatuse, revisjonikomisjoni või vähemalt ühe kümnendiku BPW Estonia liikmete nõudmisel. 
5.1.3. Üldkoosolek on otsustusvõimeline, kui kohal viibib või on esindatud üle poole BPW Estonia tegevliikmetest.   
5.1.4. BPW Estonia igal liikmel on hääletamisel üks hääl. BPW Estonia liiget võib esindada üldkoosolekul ainult teine BPW Estonia liige, kellele see esindatus on antud lihtvolikirjaga. Üks BPW Estonia klubi liige võib esindada volikirjaga ainult ühte BPW Estonia klubi liiget. Üldkoosoleku otsus loetakse vastuvõetuks koosolekut kokku kutsumata kui selle poolt hääletavad kirjalikult kõik BPW Estonia liikmed. 
5.1.5. Üldkoosoleku otsused tehakse lihthäälteenamusega.  
 
5. 2. BPW Estonia liikmete üldkoosoleku pädevusse kuulub:
5.2.1. põhikirja kinnitamine ja sellesse muudatuste ning täienduste tegemine;
5.2.2. Juhatuse ning revisjonikomisjoni liikmete valimine ning tagasikutsumine; 
5.2.3. BPW Estonia majandusaasta aruande kinnitamine; 
5.2.4. tegevuse eesmärkide ja põhisuundade kinnitamine;
5.2.5. liikmemaksu ja sisseastumismaksu suuruse kinnitamine;
5.2.6. auliikmete valimine;
5.2.7. ühingu ühinemise, jagunemise ja lõpetamise otsustamine.
 
5.3. BPW Estonia volikogu on juhtimisorgan, kuhu kuuluvad klubide presidendid või nende volitatud liikmed, BPW Estonia juhatus, eelmine BPW Estonia president ja noorteorganisatsiooni juht. 
5.3.1. Volikogu kutsutakse kokku vähemalt kolm  korda aastas.
5.3.2. Volikogu on otsustusvõimeline, kui selle koosolekul osaleb üle poole liikmetest. Otsused võetakse vastu lihthäälteenamusega v.a. BPW Estonia Kodukorra muutmine, mille poolt peavad olema kõik volikogu liikmed. 
 
5.4. BPW Estonia volikogu pädevusse kuulub:
5.4.1. töötoimkondade ja -rühmade moodustamine; 
5.4.2. organisatsiooni tegevuse strateegia kinnitamine; 
5.4.3. organisatsiooni eelarve kinnitamine;
5.4.5. juhatusele ja klubidele ettepanekute esitamine BPW Estonia tegevuse täiustamiseks;


5.4.6 BPW kodukorra ning selle muudatuste kinnitamine.
5.5. BPW Estonia juhatuse ja revisjonikomisjoni liikmed valib üldkoosolek kaheks aastaks ja mitte rohkem kui kaheks järjestikuseks valimisperioodiks. 
5.5.1. Juhatuse ning revisjonikomisjoni liikmed võib üldkoosoleku otsusega igal ajal, sõltumata põhjusest, tagasi kutsuda. Samuti võivad juhatuse ning revisjonikomisjoni liikmed ise tagasi astuda, esitades sellekohase avalduse üldkoosolekule.
5.5.2. Nii BPW Estonia juhatusse kui revisjonikomisjoni kuulub kolm (3) kuni üheksa (9) liiget.
5.5.3. Juhatus on otsustusvõimeline, kui koosolekul osaleb üle poole liikmetest. Otsused võetakse vastu lihthäälteenamusega. Kui hääled jagunevad võrdselt, siis on otsustav hääl presidendil.
 
5. 6. BPW Estonia juhatuse volitused ja ülesanded on:
5.6.1. BPW Estonia esindamine kõigis õigustoimingutes;
5.6.2. BPW Estonia strateegia ja tegevuskava ettevalmistamine ja esitamine volikogule;
5.6.3. volikogu koosolekute ettevalmistamine;
5.6.4. BPW Estonia tegevuse juhtimine üldkoosolekute ja volikogude vahelisel ajal;
5.6.5. BPW Estonia klubide avalduse registreerimine ühe kuu jooksul arvates klubi avalduse saabumisest juhatusse ja klubi maksude laekumisest, samuti liikmete registri pidamine.
5.7. BPW Estonia juhatus peab oma istungeid vastavalt vajadusele, kuid mitte harvemini kui  kord kuus. 
5.8. BPW Estonia nimel teostatavate tehingute sooritamiseks, mille maksumus ületab 100 000.- krooni, peab juhatus saama eelnevalt volikogu  nõusoleku ja tehing peab olema kinnitatud juhatuse kahe liikme allkirjaga.
 
6. BPW Estonia presidendi valimine ja juhatuse vahelise tööjaotuse määramine
6.

2. BPW Estonia president valitakse juhatuse liikmete poolt kaheks aastaks ja mitte rohkem kui kaheks valimisperioodiks järjest. 
. 
6.3. BPW Estonia president on juhatuse liige.
6.4. BPW Estonia president korraldab juhatuse ja volikogu tegevust.
6.5. BPW Estonia president koordineerib üldkoosoleku otsuste ja soovituste elluviimist.
6.6. BPW Estonia president esitab BPW Estonia aastatulemused juhatuse nimel üldkoosolekule. 
6.7. Presidendi võimaluse ja vajaduse esindada BPW Estoniat rahvusvahelistel BPW kokkusaamistel otsustab BPW Estonia volikogu. 
 
7. BPW Estonia finantstegevuse kontrollimine
7.1. BPW Estonia juhatuse ja volikogu põhikirjalist tegevust kontrollib üldkoosolekul kaheks aastaks valitud kolmeliikmeline revisjonikomisjon.
7.2. Vastavalt Eesti Vabariigi õigusaktidele kuulub revisjonikomisjoni ülesannetesse BPW Estonia bilansi, kassa, arvete, põhivahendite, samuti  kord aastas kogu BPW Estonia ja klubide finantsmajandusliku tegevuse kontrollimine ning aruande esitamine üldkoosolekule. 
7.3. Revisjonikomisjonil on õigus igal ajal revideerida BPW Estonia finantstegevust ja asjaajamist.
 
8. BPW Estonia ühinemine, jagunemine, likvideerimine 
BPW Estonia ühinemine, jagunemine ja lõpetamine toimub 






vastavat seadusele.
 
MTÜ BPW Estonia MTÜ juhatuse liige 
 
�Presidendi võiksid valida juhatuse liikmed endi seast ning tema ametiaeg ei tohiks ületada kahte valimisperioodi s.o 4.a.





